— Трэба адзначыць, што фестывалю такога кшталту ў Беларусі пакуль што не было. У пасёлку Акцябрскі, што, дарэчы, таксама на Гомельшчыне, штогод праходзіць рэспубліканскі фестываль фальклорнага мастацтва “Берагіня”. Ён скіраваны больш на захаванне песеннага, інструментальнага і танцавальнага фальклору і перадачы выканальніцкіх традыцый ад носьбітаў моладзі. Там таксама праходзяць выставы, кірмашы па продажы рамесных вырабаў. ”Покліч Палесся” — фестываль этнакультурных традыцый. Гэта значыць, што плануецца паказаць адметнасць рэгіёна праз асаблівасці не толькі мастацкай творчасці, а з улікам асаблівасцей укладу жыцця, дзе песенны, музычны ці танцавальны складнікі толькі дапаўняюць агульную карціну.